tomron87/hebrew-wikipedia-sentences-corpus huggingface dataset:
הרפובליקה הסינית (טאיוואן) מתחרה תחת השם Chinese Taipei, בשל מעמדה הבין-לאומי של טאיוואן.
בתחילה משחקי אסיה נערכו כל שלוש שנים, אך החל ממשחקי אסיה ה-3 הוחלט לקיים אותם כל ארבע שנים.
ב-2009 החליט הוועד האולימפי של אסיה שהמשחקים ייערכו שנה אחת לפני המשחקים האולימפיים, ובעקבות כך משחקי אסיה ה-19 ייערכו ב-2023 ולא ב-2022. בשנת 2010 נערכו לראשונה אחרי סיום המשחקים גם תחרות ספורט נכים, בשם משחקי אסיה הפאראלימפיים.
משנת 1986 מתקיימים גם משחקי החורף של אסיה אחת לכמה שנים.
בעבר, גם ישראל השתתפה במשחקי אסיה ואף זכתה במדליות, עד להדחתה לאחר הצבעה על חרם נגדה בסוף שנות השבעים ובתחילת שנות השמונים, וזאת מטעם הוועד האולימפי של אסיה.
מקורם של משחקי אסיה הוא ב"משחקי האליפות של המזרח הרחוק", אירוע ספורט שנערך בתחילת המאה ה-20 בין האימפריה היפנית, הרפובליקה הסינית, והפיליפינים.
המשחקים הראשונים נערכו במנילה בשנת 1913. מאוחר יותר הצטרפו מדינות נוספות מהאזור, ביניהן הונג קונג (כמושבה בריטית), ממלכת תאילנד, חברת הודו המזרחית הבריטית (מלזיה), וחברת הודו המזרחית ההולנדית (אינדונזיה).
המשחקים נפסקו כאשר יפן פלשה לסין, והחלה מלחמת סין–יפן השנייה שהובילה למלחמת העולם השנייה.
לאחר סיום מלחמת העולם השנייה, מספר מדינות אסיאתיות השיגו את עצמאותן.
אותן מדינות שאפו להקים תחרות ספורט אסיאתית, שבה יוצגו לראווה כוחן ועצמאותן של המדינות האסיאתיות החדשות.
בזמן אולימפיאדת לונדון 1948 העלה נציג הוועד האולימפי ההודי, גורו דט סונדי, את הרעיון להקמת משחקי ספורט אסיאתיים לנציגי המדינות האחרות.
הוחלט להקים פדרציית ספורט אסיאתית, ואכן בשנת 1949 הוקמה פדרציה זו בשם פדרציית המשחקים האסייתית.
הוחלט לקיים את המשחקים האסייתיים הראשונים בניו דלהי, בירת הודו, בשנת 1951, ולערוך את התחרות אחת לארבע שנים.
בשנת 1962 נוצרו בפדרציה חילוקי דעות בנוגע להכנסתן של הרפובליקה הסינית וישראל למשחקים.
מארחת המשחקים, אינדונזיה, התנגדה לקבלת שתי המדינות ולפיכך הן לא השתתפו.
במשחקים הבאים, לעומת זאת, השתתפו שתי המדינות.
בשנת 1970 נאלצה קוריאה הדרומית לוותר על אירוח המשחקים בשל בעיות ביטחוניות באירוח המשלחת של קוריאה הצפונית, ומארחת התחרות הקודמת, תאילנד, הסכימה לארח את התחרות פעם נוספת בעיר בנגקוק תוך שימוש במשאבים הדרום קוריאנים.
במשחקים בשנת 1974 השתתפה סין בפעם הראשונה, לאחר שבשנת 1973 הכירו בה רשמית ארצות הברית ומספר מדינות נוספות.
במקביל, הרפובליקה הסינית הפסיקה להשתתף במשחקים.
בשנת 1978, פקיסטן נאלצה גם היא לוותר על אירוח המשחקים בשל סכסוכים עם בנגלדש והודו.
תאילנד אירחה את המשחקים פעם נוספת בשל כך.
מדינות אסיה החליטו לשנות את חוקת פדרציית המשחקים האסייתית.
הוקמה עמותה חדשה, בשם המועצה האולימפית של אסיה, בנובמבר 1981. הוועד החל לפקח על המשחקים באופן רשמי משנת 1986. הוחלט להרחיק את ישראל ונציגיהם מהמועצה החדשה, על אף שישראל לא השתתפה במשחקים משנת 1974, ולבקש מהמדינה לעבור לשחק באירופה.
כמו כן, הוחלט להתיר מחדש השתתפות של משלחת מהרפובליקה הסינית, אולם בשם "טאייפי הסינית" (Chinese Taipei) ואכן הוחזרה המדינה לקראת המשחקים בשנת 1990.
לאחר פירוק ברית המועצות, החליט הוועד לצרף את המדינות החדשות שקמו בשטח אסיה, למרות התנגדות של חלק מחברות המועצה.
מדינות אלה היו קזחסטן, קירגיזסטן, אוזבקיסטן, טורקמניסטן וטג'יקיסטן, והן החלו להשתתף במשחקים משנת 1994.
בשנת 2006 אוסטרליה ביקשה להצטרף לוועד האולימפי ולהשתתף במשחקים (על בסיס חברותה בקונפדרציית הכדורגל של אסיה והשתתפותה בגביע אסיה בכדורגל), אולם נשיא הוועד דחה את בקשתה בטענה שהיא לא תהיה הוגנת למדינות אוקיאניה הקטנות.
האנוי בירת וייטנאם נבחרה לארח את המשחקים ב-2019 אך בשל עיכובים בהכשרת התשתיות ואילוצים שונים נאלצה לסגת מהאירוח.
במכרז המחודש זכתה אינדונזיה לארח שוב את המשחקים בג'קרטה ובחרה להקדים אותם ל-2018. אגב במכרז המקורי לאירוח המשחקים ב-2019, התמודדה מול האנוי הצעת האירוח של אינדונזיה לארח את המשחקים בעיר סורביה.
נכון למשחקים של 2010, נכללים במשחקים האסיאתיים 48 ענפי ספורט לגברים ולנשים.
בנוסף נערכות תחרויות מיוחדות גם לנכים.
כמו כן נערכו משנת 2002 עד לשנת 2006 תחרויות פיתוח גוף, אולם הן אינן נערכות יותר.
השתתפות ישראל נמנעה במשחקי ג'קרטה 1962 באינדונזיה, ב-בנגקוק 1978 בתאילנד וב-ניו דלהי 1982 בהודו, עקב סיבות פוליטיות.
ישראל לא הוזמנה להשתתף במועצה האולימפית של אסיה, הגוף שהחליף את פדרציית משחקי אסיה ב-1982 בארגון המשחקים, ולכן לא השתתפה במשחקים שנערכו מאז.
משחק בניית רשת הוא מקרה פרטי של משחק עומס בתורת המשחקים.
מודל זה הוצג לראשונה על ידי Fabrikant בשנת 2003.
במשחק זה קיים מספר משאבים נתון, והמחיר ששחקן כלשהו משלם על משאב שהוא בחר בו תלוי במספר השחקנים הנוספים שמשתמשים באותו משאב.
המחיר המשולם על ידי כל שחקן הוא סכום המחירים של המשאבים בהם הוא מחזיק.
יהי גרף מכוון, כאשר לכל קשת יש עלות קבועה .
משחק בניית רשת עם n שחקנים על G מוגדר על ידי אוסף של קודקודי מקור וקודקודי יעד.
לכל שחקן i מוגדר קודקוד מקור וקודקוד יעד (כלומר כל שחקן i מקושר לזוג קודקודים ).
כמו כן לכל שחקן i, מרחב האסטרטגיות שלו הוא כל המסלולים שמחברים את קודקוד המקור שלו לקודקוד היעד.
כל שחקן בוחר מסלול , כאשר המטרה היא למצוא מסלול בעל עלות מינימלית (עלות של מסלול היא סכום העלויות של הצלעות שמרכיבות את המסלול).
העלות של כל צלע במסלול מחולקת בין כל השחקנים שבחרו בה לפי כלל חלוקה כלשהו.
נשתמש בכלל החלוקה הבא: , כאשר הוא מספר השחקנים שבחרו בצלע .
המחיר של אסטרטגיה (כלומר אוסף המסלולים שבחרו כל השחקנים) היא סכום המחירים של המסלולים שנבחרו.
רשתות מחשבים גדולות, כגון האינטרנט, נבנות, מתופעלות, ונמצאות בשימוש על ידי מספר גדול של ישויות מגוונות ומתחרות (לדוגמה: כל ספק אינטרנט רוצה להגדיל כמה שיותר את רוחב הפס שלו על חשבון רוחב הפס של ספקים אחרים).
לאור הכוחות המתחרים האלו, מאוד מפתיע עד כמה הרשתות הנ"ל מתפקדות ביעילות.
בעזרת מודל זה של תורת המשחקים ניתן להסביר את יחסי הגומלין שמובילים ליצירת רשתות יעילות בעקבות פעולות של שחקנים אנוכיים.
1. ככל שיותר שחקנים בוחרים בצלע כלשהי, מחיר השימוש בצלע זו יורד.
2. במשחק בניית רשת עם n שחקנים, מחיר האנרכיה חסום מלמעלה על ידי (חסם הדוק)
3. במשחק בניית רשת עם n שחקנים, מחיר היציבות חסום מלמעלה על ידי (חסם הדוק), כאשר מציין את הסכום ההרמוני
משחקי הים התיכון ה-16 נערכו בעיר פסקרה שבאיטליה בין התאריכים 25 ביוני עד 5 ביולי 2009.
בתחרויות השתתפו 4,180 ספורטאים מ-23 מדינות שהתחרו ב-28 ענפי ספורט.
ב-18 באוקטובר 2003 נערכה ישיבה בעיירה סמוך לעיר אלמריה שבספרד שבה הוחלט שפסקרה תארח את המשחקים.
המתמודדות הסופיות האחרות היו: רייקה (קרואטיה) ופטרס (יוון).
בסוגריים מספר הספורטאים מכל מדינה
משחקי בית אירופה/אפריקה של גביע הפדרציה באילת (2011) היו משחקי הבית האירופאי/אפריקאי של התחרות השנתית של גביע הפדרציה בטניס לנבחרות נשים.
המשחקים נערכו במגרשי הטניס העירוניים בעיר אילת בשבוע הראשון של פברואר 2011, בהשתתפותן, בין היתר, של 4 מבין 11 הטניסאיות הטובות בעולם.
במשחקים השתתפו 15 נבחרות אירופאיות, שחולקו לארבעה בתים.
בית ראשון: שווייץ (עם פטי שנידר המדורגת 42 בעולם, וטימאה בשינסקי המדורגת 46 בעולם), בריטניה (עם ילנה בלטצ'ה המדורגת 57 בעולם, ואן קיוטובונג המדורגת 91 בעולם) ודנמרק (עם קרוליין ווזניאקי המדורגת במקום הראשון בעולם).
בית שני: ישראל (עם שחר פאר, 11 בעולם ויוליה גלושקו), פולין (עם אגניישקה רדוונסקה, 10 בעולם), בולגריה (עם צבטנה פירונקובה, 33 בעולם) ולוקסנבורג.
בית שלישי: בלארוס (עם ויקטוריה אזרנקה, 9 בעולם, ואולגה גובורצובה, 73 בעולם), אוסטריה (עם סיביל באמר, 79 בעולם), קרואטיה ויוון.
בית רביעי: רומניה (עם אלכסנדרה דולגרו, 29 בעולם ומוניקה ניקולסקו, 68 בעולם), לטביה, הולנד והונגריה.
ארבע הנבחרות שסיימו ראשונות במשחקי הבתים, שהתקיימו במשך שלושה ימים רצופים החל מ-2.2.11, קיימו ביניהן שני מפגשים ב-11 5.2, שקבעו את שתי העולות למשחקי הפלייאוף על העלייה לבית העולמי.
באותו יום התקיימו גם שני מפגשים בין ארבע הנבחרות שסיימו אחרונות, ובהם נקבע מיהן שתי הנבחרות שירדו לבית אירופה/אפריקה 2.
לקראת המשחקים, השקיעו קרן המשחקים של המועצה להסדר ההימורים בספורט ועיריית אילת 2.7 מיליון שקלים בשיפור מגרשי הטניס העירוניים.
כחלק מהעבודות הוגדל היציע המרכזי מ–400 מושבים ל–700 מושבים קבועים, וסה"כ היו במתחם 1,700 מושבים.
אלי לנקרי, סגן ומ"מ ראש העירייה, ציין שאירוח אליפויות אירופה מציב את אילת במפת הספורט הבינלאומית כחלק מתוכנית אסטרטגית לקידום ועידוד התיירות בעיר, וכחלק מתוכנית המיצוב והמיתוג החדשה של העיר.
שורה בטורקיז מסמלת ניצחון של הנבחרת בבית ועלייה לשלב הבא.
נבחרות בלארוס ושווייץ עלו למשחקי הפלייאוף של בית עליון 2.
נבחרות דנמרק ולטביה ירדו למשחקי בית אירופה/אפריקה 2.
משחקי הכס היא סדרת פנטזיה אפית טלוויזיונית אמריקאית, שנוצרה על ידי צמד המפיקים האמריקאים-יהודיים דייוויד בניוף וד.
וייס עבור רשת HBO האמריקאית.
הסדרה מבוססת על "שיר של אש ושל קרח" – סדרת ספרי פנטזיה אפית מאת הסופר האמריקאי ג'ורג' ר.
עלילת הסדרה מתרחשת בעולם בדיוני ברוח ימי הביניים.
קרויה על שם חלקה הראשון של סדרת הספרים, הכרך "משחקי הכס".
העלילה מתרחשת בשתי יבשות, וֶסטֶרוֹז ואֶסוׂס, הממוקמות בעולם בדיוני.
הסיפור מתחיל בתום קיץ ארוך במיוחד, ומתפצל למספר קווי עלילה.
הראשון עוקב אחרי המלחמה בין בתי האצולה של שבע ממלכות המרכיבות את וסטרוז הנאבקות על הכס לאחר מות המלך ששלט בכל היבשת.
השני מגולל את איום החורף הקרב ואת שובן של מפלצות אגדיות מהצפון הרחוק והקפוא.
קו נוסף עוסק בניסיונה של היורשת האחרונה לשושלת המלוכה הקודמת של וסטרוז לחזור לממלכה ולהשיב את הכתר.
באמצעות דמויות ראשיות מורכבות שמניעיהן סבוכים, הסדרה בוחנת סוגיות של מעמד חברתי, דת, מלחמה, חטא ועונש ומיניות.
"משחקי הכס" היא סדרה עתירת תקציב ותרמה מאוד לפופולריות של סוגת הפנטזיה.
עד כה עובדו לטלוויזיה חמישה מספרי הסדרה "שיר של אש ושל קרח" ("משחקי הכס", "עימות המלכים", "סופת החרבות", "משתה לעורבים" ו"ריקוד עם דרקונים"), מכיוון ששני הספרים החותמים את הסדרה טרם יצאו לאור, שלוש העונות האחרונות אינן מבוססות על הספרים, ומרטין כבר לא האחראי הבלעדי לכתיבתן.
בשל כך ההבדלים בין סדרת הספרים לסדרת הטלוויזיה, גדלו במשך העונות והכרכים.
הסדרה הייתה מועמדת לפרסים רבים, ביניהם פרס אמי ופרס גלובוס הזהב עבור סדרת הדרמה הטובה ביותר, וכן פרס הוגו ופרס סטורן, וזכתה ארבע פעמים בפרס אמי לסדרת הדרמה הטובה ביותר (2015, 2016, 2018, 2019).
הביקורות השליליות על הסדרה התמקדו בסצנות העירום והמין הרבות ובאלימות הקשה המופיעה בה.
בעונות האחרונות שאינן מתבססות על הספרים של מרטין נוספו גם ביקורות על התסריט.
באתר Rotten Tomatoes נקבע הציון 85% מהקהל, ו-89% מהמבקרים.
כיום הסדרה זמינה בישראל בשירות הסרימינג HBO Max.
הסדרה עוקבת אחר עלילותיהן של מספר משפחות אצולה הטוענות לכתר ושליטה בשבע הממלכות הדמיוניות של יבשת וסטרוז (Westeros).
העלילה עוסקת במאבקיהן הפוליטיים והאלימים של משפחות האצולה הללו, על כס המלוכה.
עם תחילתה של הסדרה, מסתמנים שני קווי עלילה נוספים, אחד המתרחש באזור המכונה הצפון הקפוא ועוסק באיום החורף הקרב ובשובן של מפלצות אגדיות בשם "המהלכים הלבנים" ומלכם "מלך הלילה" שכוחם גובר ככל שמתקרב החורף.
קו עלילה נוסף מתרחש ביבשת המזרחית לוסטרוז הנקראת אסוס (Essos) ועוסק בניסיונה של היורשת האחרונה לשושלת המלוכה הקודמת של וסטרוז לחזור לממלכה ולהשיב לה את הכתר שאבד במרוצת הדורות.
באמצעות דמויות ראשיות מורכבות שמניעיהן סבוכים, הסדרה בוחנת סוגיות של מעמד חברתי, דת, מלחמה, חטא ועונש, ומיניות.
הן בסדרה הטלוויזיונית והן בספרים המקוריים עליהן מבוססת הסדרה, הדמויות והשתלשלות העלילה נגזרים ממגוון תקופות בהיסטוריה של אירופה.
לדוגמה, השראה ליריבות בין משפחות סטארק ולאניסטר, שאובה ממלחמות השושנים (1455–1485), בין הבתים לנקסטר ויורק.
וסטרוז, על טירותיה, מבניה וטורנירי האבירים מבוססת על מערב אירופה בימי הביניים.
דמותה של סרסיי לאניסטר מבוססת על איזבלה, נסיכת צרפת (1295–1358).
עם זאת, משלבת הסדרה מקורות השראה נוספים, כגון: חומת אדריאנוס, שזכתה בעלילת הסדרה לשם "החומה הגדולה", נפילתה של רומא, האגדה של אטלנטיס, סאגות איסלנדיות מתקופת הוויקינגים (אנשי איי הברזל), ופרשי המונגולים שזכו בסדרה לייצוג בדמותם של שבטי הדות'ראקים (החאלסר).
רבים מאמינים כי הצלחתה של הסדרה נובעת מכישרונו של מרטין לשלב בין האלמנטים הללו לכדי עלילה אמינה ומשכנעת.
HBO התחילה לפתח את הסדרה עוד ב-2007, לאחר שרכשה את הזכויות לכך.
לאחר רכישת זכויות היוצרים היא שכרה את שירותיהם של דייוויד בניוף וד.
וייס שהתחילו לעבוד על כל פרק ופרק בנפרד עם ייעוצו של סופר הסדרה ג'ורג' ר.
העונה הראשונה תוכננה להקיף את הספר הראשון בסדרת הספרים.
תקציב העונה הראשונה בסדרה מוערך בכ-50–60 מיליון דולר ומושווה לזה של הסדרה "רומא".
סדרת הספרים ידועה בכך שהיא כוללת אלימות ברוטאלית, ומיניות בוטה, תכונות המאפיינות את מרבית הפקות רשת HBO.
צילומי העונה הראשונה שהחלו ב-26 ביולי 2010 התבצעו באולפן צילום בבלפסט שבצפון אירלנד.
בצפון אירלנד היו גם צילומי חוץ.
בין האתרים ניתן למנות את הרי מורן (ואיז דות'ראק), טירת וורד (וינטרפל), מאשיירמורנה (טירת שחור).
בטירת דון בסקוטלנד נערכו צילומי הפרק הראשון.
תחילה, חשבו המפיקים לצלם את הסדרה כולה בסקוטלנד, אולם בחרו בצפון אירלנד בשל שטח צילומים אפשרי גדול יותר.
עבור המקומות ה"דרומיים" יותר בווסטרוז, נערכו צילומים במלטה (כשבפרק הראשון נערכו צילומים גם במרוקו), ובמיוחד בעיר מדינה (מעלה מלך), מבצר מנואל (הספט של באלור) ומקומות נוספים באי.
בעונה השנייה, הועתקו אתרי הצילומים ממלטה לדוברובניק שבקרואטיה, שאפשרו צילומי עיר בסמוך לים (מעלה המלך).
האי לוקרום, מנזר דומיניק הקדוש באי טרוגיר ומקומות נוספים שימשו אתרי צילומים עבור קארת'.
באיסלנד (באזור קירקיופל) נערכו צילומים עבור האתרים שמצפון לחומה.
בעונה השלישית, נערכו צילומים שנית במרוקו, ובמיוחד באסואירה, מרקש (אסוס).
בעונה השלישית, ההפקה החזיקה שלושה צוותי צילום (שנקראו "דרקון", "עורב" ו"זאב") שצילמו במקביל, 257 שחקנים ו-703 אנשי צוות הפקה.
בעונה הרביעית, נערכו הצילומים שוב בדוברובניק שבקרואטיה, באיסלנד ובצפון אירלנד.
הצילומים החלו ב-8 ביולי 2013 והושלמו בנובמבר אותה שנה.
בעונה החמישית והשישית, נערכו הצילומים בספרד, קרואטיה, איסלנד ובצפון אירלנד.
צילומי העונה החמישית החלו בקיץ 2014 והושלמו בחורף אותה שנה, כך גם לגבי העונה השישית, צילומיה החלו בקיץ 2015 והושלמו בסוף דצמבר 2015. האתר גסטלוגאצ'ה, בצפון ספרד, שימש כאתר צילום של "דרגונסטון" בעונה השביעית.
פסקול הסדרה הולחן על ידי המלחין ראמין דג'אוודי בשיתוף אמנית הכינור לינדסי סטירלינג.
נעימת הפתיחה של הסדרה זכתה לגרסאות כיסוי רבות ואף לפרודיות, בהן בישראל בעונה העשירית של התוכנית "ארץ נהדרת".
בזמן שידור הסדרה היא זכתה לביקורת רבה על אלימות מכל סוג, לצד נתוני צפייה גבוהים.
לאחר סיומה כתב ניר וולף בישראל היום: "במבט לאחור, 'משחקי הכס' הייתה יותר מסדרת פנטזיה.
היא עיצבה מחדש תפיסות של אנשים, שחררה את הרסן, נתנה דרור להקצנה מכל סוג, והשפיעה בענק על הכאוס שמתחולל כיום בעולם כולו."
בזמן שהועלו לשידור עונות חדשות של הסדרה, הם היו נגישים רק באמצעות רשת HBO ולא באמצעות שירותי וידאו מצד שלישי, ובמדינות רבות הסדרה כלל לא הייתה נגישה לשידור, לכן הדחייה בנגישות תרמה להתפתחות הפיראטיות סביב הסדרה והנגשתה להורדות פיראטיות.
אתר שיתוף הקבצים TorrentFreak העריך כי הסדרה הייתה לסדרת הטלוויזיה הפופולרית ביותר בכמות ההורדות לשנת 2012, כשהפרק הראשון הורד באופן לא חוקי 4,280,000 פעמים, דרך שרתי ביטורנט במהלך 2012, בכמות המשתווה למספר הצופים בסדרה.
ב-2013 במאי הסדרה דייוויד פטרארקה ציין כי ההורדות הלא חוקיות לא פגעו ברווחי הסדרה, אך הבהיר כי הוא מתנגד להורדות הלא חוקיות של עבודות בעלות זכויות יוצרים.
מנגד, רשת HBO הכריזה ב-2013 כי בכוונתה ליצור תוכן שיהיה נגיש יותר לעולם בהפרש של שבועות מהבכורה האמריקאית, זאת לרבות שירות דיגיטלי לצפייה ישירה מטעם HBO.
במרץ 2015 השיקה הרשת את שירות HBO NOW המספק תוכן דיגיטלי מבית HBO.
באפריל 2015 הודלפו חמישה מפרקי הסדרה לאתרי ההורדות והצפייה הפיראטית עוד לפני שהעונה שודרה בטלוויזיה.
ב-21 באפריל הודיעה חברת HBO על החרפת המאבק נגד ההורדות הפרטיות, המלווה בשליחת מכתבי אזהרה למורידים באופן לא חוקי במיוחד למשתמשי ביטורנט.
אך עם זאת, ההורדות הפיראטיות של הפרקים שהודלפו לא פגעו בחברה, שנהנתה מרייטינג של יותר מ-8 מיליון צופים בפרק הראשון של העונה החמישית.
במאי 2016 התרחשה הדלפה נוספת כשהשלוחה הסקנדינבית של רשת HBO העלתה לאתר שלה את הפרק החמישי של העונה השישית 24 שעות לפני מועד השידור המקורי.
מאוחר יותר הפרק הוסר אך היה זה מאוחר מדי לאחר שעותק הפרק כבר הופץ באתרי שיתוף קבצים.
באוגוסט 2017, הודלפו שוב פרקים מן הסדרה.
הודלפו פרקים 4 ו-6 של העונה השביעית לפני מועד שידור הפרקים.
בעקבות ההדלפות הרבות, HBO הודיעו כי לעונה השמינית יצולמו סיומים שונים, כך שהצופים לא יוכלו לדעת מראש איך תסתיים הסדרה.
במאי 2017 דווח כי HBO הזמינה סדרת המשך; ד.
ווייס ודייוויד בניוף אמרו שהם לא יהיו מעורבים בפרויקט.
מרטין אמר שהסדרה לא תהווה ספין-אוף אלא תתרחש באותו עולם ללא קשר לדמויות ואירועים מהסדרה והוא רמז כי ייתכן שהסדרה לא תתרחש בווסטרוז.
בספטמבר 2018, קייסי בלויס מבכירי HBO אמרה כי הם שוקלים מספר סדרות;
בינואר 2021, דווח ש-HBO מפתחת סדרת הקדם על פי הרומן של מרטין "Tales of Dunk and Egg".
בנוסף, דווח שסדרת הנפשה נמצאת בפיתוח עבור HBO Max.
ביוני 2018, HBO הזמינה פרק פיילוט לסדרת הקדם.
שתתרחש 10,000 שנים לפני אירועי "משחקי הכס".
קלארקסון הוכרזה כמי שתביים ותפיק בפועל את פרק הפיילוט, עם נעמי ווטס בתפקיד הדמות הנשית הראשית.
לוהקו שחקנים נוספים, אך באוקטובר 2019, פורסם ש-HBO החליטה שלא להמשיך עם הסדרה.
בספטמבר 2019, דווח ב-Deadline Hollywood ש-HBO הזמינה סדרת פריקוול על בית טארגאריין.
הסדרה נקראת "בית הדרקון" והוזמנה באוקטובר 2019. בינואר 2020, HBO הודיעה כי הסדרה תשודר בשנת 2022. הליהוק לסדרה החל ביולי 2020. באוקטובר 2020, פורסם כי פאדי קונסידיין לוהק לגלם את וייסריז טארגאריין הראשון.
בדצמבר 2020, אוליביה קוק לוהקה לגלם את אליסנט, אמה ד'ארסי כרהאינירה טארגאריין, מאט סמית' כדיימון.
במרץ 2022 הוכרז שעונתה הראשונה תחל ב-21 באוגוסט 2022.
העונה הראשונה של הסדרה כוללת 10 פרקים.
משחקי 26 הוא האלבום השביעי של הזמר היוצר, המלחין והמוזיקאי שלמה ארצי, שיצא בנובמבר 1975.
האלבום יצא בעקבות מופע שהעלה ארצי באותה העת שנשא את אותו השם והוקלט בשיתוף להקת "גברת תפוח" ואלדד שרים.
שירי המופע והאלבום תיארו את חייו של ארצי, כוכב הפופ בן ה-26, וכללו שירי געגוע לילדות כ"שיר התנועה" ו"החברים הישנים", לצד שירים הומוריסטיים כ"המציל", "הבלדה על אפרים" ו"יוסי בן 26", שנכתב כשיר המשך לשירו של ע.
הלל "יוסי, ילד שלי מוצלח".
את המופע הפיק מוזיקלית אלדד שרים, שגם הלחין עבורו את השירים "בואו ונשחק משחק", "המזדנבות" (הנקרא בשם נרדף "המעריצות") ו"משחקי 26", שכתב ארצי, ואת "שיר אהבה" ("כשלא היה לך בית...") שכתב יהונתן גפן.
אלבום זה יצא בתקופת שפל בקריירה של ארצי.
המופע ירד מהבמות אחרי שלוש הופעות, וארצי סיפר שביקש להפסיק אחרי שבהופעה השנייה עזב חצי מהקהל.
האלבום נשכח עם השנים, עד להוצאת המארז המיוחד שכלל את אלבומיו הראשונים של ארצי בשנות ה-70.
עיבודים, הפקה מוזיקלית, פסנתר, סינטיסייזר, אורגן, קלרינט, קולות: אלדד שרים
תופים, כלי הקשה, קולות: שלמה חממי
גיטרה בס, קולות: הרצל "ציקי" בן-דרור
גיטרה סולו, קולות: בני וילנר
גיטרה מובילה, קולות: שוני בר-אילן
קולות: זזי שביט, רחל אביב, אורלי גופר
הוקלט באולפני "קולינור" ספטמבר-אוקטובר 1975
טכנאי הקלטה: יעקב מורנו, דודי רוזנטל, דני ווב
משחקי בניית ערים הם ז'אנר פופולרי של משחקי אסטרטגיה ממוחשבים, המאפשרים לשחקנים ליצור ולנהל ערים וירטואליות.
במשחקי בניית ערים השחקן לוקח על עצמו את התפקיד של מתכנן ערים והוא צריך לפתח ולפקח על הצמיחה והשגשוג של עיר אותה הוא בונה בעצמו.
משחקים מז'אנר זה מציגים את העיר ממבט מלמעלה.
הז'אנר זכה לפופולריות רחבה בזכות השילוב שלו בין תכנון אסטרטגי, ניהול משאבים ויצירתיות.
חלק ממשימותיו הן לבחור מיקום נוח לבניית העיר, וכן לדאוג לניהולה התקין (כמו למשל חלוקת משכורות).
העיר מתפתחת בהתאם לרמת הביצוע של השחקן.
במשחקי בניית ערים מתחילים את המשחק בדרך כלל עם חלקת אדמה קטנה יחסית ומשאבים מוגבלים כאשר המטרה העיקרית היא לפתח עיר משגשגת על ידי יצירת מבנים שונים באופן אסטרטגי, ניהול משאבים ומתן מענה לצרכים ולדרישות של האוכלוסייה הווירטואלית.
לעיתים רבות המשתמש צריך גם לבנות ולשדרג תשתיות כגון כבישים, תחנות כוח, אספקת מים ומערכות תחבורה.
בנוסף, במשחקים מסוימים בז'אנר צריך גם להתמודד גם עם אתגרים כמו זיהום, פשע ואסונות טבע.
סדרת משחקי סים סיטי (1989–הווה) - הסדרה החלוצית שהניחה את הבסיס לז'אנר משחקי בניית הערים.
מפתח הסדרה הוא ויל רייט ואת המשחק מפיצה חברת Maxis (כיום, חברת בת של EA).
במשחקי הסדרה השחקן אחראי על תכנון ובנייה של עיר, פיתוח אזורי מגורים ותעשייה, בניית תשתיות כמו מתקני חשמל ומים וגביית מיסים המשמשים לצורך המשך פיתוח העיר.
במשחק השחקן אחראי על תכנון ובנייה של עיר על ידי בניית תשתיות ואזורים, שליטה במיסוי, בנייה ותחזוקה של שירותים ותחבורה ציבורית תוך שמירה וניטור התקציבים, רמת הזיהום, בריאות הציבור ותעסוקתם.
סדרת משחקי Anno (1998–הווה) - סדרת משחקים שנוצרה במקור על ידי חברת אשר מקס דיזיין ומפותחת כיום על ידי Ubisoft.
במשחקים השחקן צריך להקים מושבות באיים קטנים, לחקור את האזור בו הם נמצאים, ולעסוק בדיפלומטיה ומסחר עם ציוויליזציות וסוחרים אחרים תוך ניהול המשאבים ועיסוק בלחימה הן ביבשה והן בים.
רוב המשחקים בסדרה מתרחשים בתקופת הרנסאנס.
Cities XL (2018) - משחק עם מנוע תלת־ממד מתקדם אשר מאפשר לשחקנים לשחק ביחד על פני כוכב עצום וליצור בו ערים מרובות במקביל.
פרוסטפאנק (2018) - משחק שפותח על ידי חברת .
במשחק השחקן אחראי על תכנון ובנייה של עיר בהיסטוריה חלופית של סוף המאה ה-19.
Designer city (2015) - משחק מובייל המאפשר לשחקנים לשחק ביחידות על פניי שטח גדול וליצור ערים גדולות, עם מבנים וגורדי שחקים הקיימים במציאות.
למשחק יצאו שתי גרסאות בשם "אימפייר סיטי" ומשחק המשך שנקרא "Designer city 2".
משחקי האיים הם תחרות ספורט בין-לאומית המאורגנת על ידי איגוד משחקי האיים הבין-לאומי (IIGA).
משחקי האיים החלו בשנת 1985 באי מאן.
ג'פרי קורלט, מנהל המשחקים הראשון, הזמין איים רבים המהווים חלק מהממלכה המאוחדת להשתתף וכן איים נוספים ובהם איסלנד, מלטה, איי פארו, גרינלנד וסנט הלנה.
600 משתתפים מ-15 איים השתתפו בתחרות הראשונה.
עלות המשחקים הגיעה ל-70,000 ליש"ט.
בשל הצלחת האירוע הוחלט לשוב ולקיימו שנתיים לאחר מכן, ולאור הצלחת המשחקים, הם מתקיימים מאז מדי שנתיים.
המדינה המארחת בוחרת בין 12 ל-14 ענפי ספורט משתתפים, מבין הענפים הבאים:
משחקו של המלאך (בספרדית: El juego del ángel) הוא רומן משנת 2009, פרי עטו של הסופר הספרדי קרלוס רואיס סאפון.
הספר, תורגם לעברית על ידי מרינה גרוסלרנר, ויצא לאור בעברית בהוצאת כנרת, זמורה-ביתן, דביר בשנת 2010. הספר עוסק בעברם של גיבורי הספר הקודם בסדרה, רב המכר "צלה של הרוח".
מעל רבע מיליון עותקים שנמכרו בסוף השבוע הראשון לצאתו מעניקים לו את תואר הספר הספרדי המהיר ביותר להימכר בכל הזמנים.
עלילת הספר מתרחשת בברצלונה הסוערת של שנות העשרים.
סופר צעיר, דויד מרטין, בחור צעיר ודל אמצעים שמאז ילדותו חלם להיות סופר, מקבל את הזדמנותו הראשונה במקום בו עד כה שירת כעובד זוטר בלבד, משרדי "קול התעשייה".
סגן עורך העיתון, דון באסיליו מורגס, מציע לו לכתוב סיפור בהמשכים לעיתון, עקב המלצתו של דון פדרו וידאל אשר נחשב כעיתונאי הבכיר ביותר במערכת.
מרטין החל לכתוב את סיפורו הראשון אשר יצא לאור - "מסתרי ברצלונה" - כאשר הוא בן 16 בלבד.
ספר זה מתפרסם כטור שבועי וזוכה להד הצלחה גדול.
דויד, הסופר הצעיר, מגיע מבית בו אביו היה אדם נוקשה שהתנגד בכל תוקף, לדבריו, לבזבוז הזמן והחשמל הנצרך לשם קריאת ספרים בלילות.
הוא רצה שבנו היחיד יצא לעבוד ויביא פרנסה הביתה אך לשווא.
שנה לאחר הצלחתו המסחררת ככתב "מסתרי ברצלונה", מוצא עצמו דויד מפוטר מהעיתון.
דויד לוקח את הבשורה באופן אישי וקשה, אך מהר מאוד מתבהר לו כי כל עניין הפיטורין היה מתוכנן מראש ונעשה למענו ולמען עתידו כסופר מצליח.
מיד לאחר מכן הוא מקבל הצעה אטרקטיבית (שמתבררת בהמשך כהצעה דרקונית) לכתוב עבור הוצאת ספרים וכך הוא מתחיל לכתוב בשם בדוי סדרת ספרים הנקראת "עיר הארורים" ומצבו הכלכלי משתפר.
חיי הרגש של דוד אינם פשוטים - מושא אהבתו נישאה לידידו הטוב ביותר, והוא עצמו מחוזר על ידי בחורה אחרת שלה הוא מסדר להינשא לבחור שלישי.
לאחר כשנתיים של עבודה מאומצת הוא עובר ל'בית הצריח' - בית מסתורי שעמד נטוש במשך שנים רבות.
בהמשך הוא מקבל מידי מו"ל פריזאי הצעה שאי אפשר לסרב לה - לכתוב ספר שבו ימציא דת חדשה שתסחף אחריה את ההמונים וכל זה תמורת מאה אלף פרנק.
דוד מתחיל בכתיבה, ולאט לאט מתברר לו שהוא מכר את נפשו לשטן...
דוד מתחיל לחקור את העניינים הסובבים אותו, ומעורר מחול שדים שאינו נעצר לרגע והגופות סביבו מתחילות להיערם.
בילדותו ננטש על ידי אמו ועבר התעללות מידי אביו בעקבות אהבתו לספרים.
חברו של פדרו וידאל, מתגורר ב'בית הצריח' ומנסה להימלט מהגורל הרודף אחרי דייריו.
פֶדרוֹ וידָאל – בן תפנוקים נצר לשושלת וידאל, סופר גרוע עיתונאי בכיר בעיתון "קול התעשייה" מסייע למרטין בשל סיבה עלומה.
אביו של פדרו וידאל, מבעלי השליטה ב"קול התעשייה".
אַנדרֵאָס קוֹרֵלִי – בעל הוצאת הספרים 'אדיסיון דה לה לומייר', פריז.
שוכר את שירותיו של מרטין לבצע עבורו עבודה ספרותית תמורת מאה אלף פרנק, שמטרתה להמציא דת חדשה.
סניור סֵמְפֵּרֵה – בעל חנות הספרים.
איש רוח וספר ידידו של מרטין.
סֵמְפֵּרֵה הבן – בנו של סניור סֵמְפֵּרֵה (המוכר מצלה של הרוח ואסיר השמים כסניור סמפרה).
כריסטינה סַאנְייה - בתו של מנואל נהגו של פדרו וידאל, מושא אהבתו של מרטין שנישאת לווידאל.
איזבלה יִסְפֶר - נערה צעירה המבקשת את קרבתו של מרטין במסווה של רצון להכוונה ספרותית, מרטין יוזם את נישואיה לסֵמְפֵּרֵה הבן.
ויקטור גרַנדֶס - חוקר ביחידה לחקירת פשעים חמורים במשטרת ברצלונה.
לאחר מותו הטראגי של בנו ישמעאל לקה בדיכאון, הוא נעתר לצמד נוכלים שהבטיחו לו לאפשר לו לתקשר עם בנו.
פרש מעבודתו כעורך דין כדי לכתוב ספר עבור אַנדרֵאָס קוֹרֵלִי, מביים את "הירצחו" כדי להימלט מרודפיו.
אליסיה מַארְלַסְקָה - אשתו של דייגוֹ מַארְלַסְקָה.
חואן קורברה \ חאקו - סוכנה של אירנֶה סאבִּינוֹ, ניצל את מצבו הרגיש של דייגוֹ מַארְלַסְקָה לסחיטת כספים.
אירנֶה סאבִּינוֹ - חייתה עם דייגוֹ מַארְלַסְקָה לאחר שעבר ל'בית הצריח'.
ריקרדו סלוודור - שמו של שוטר לשעבר במשטרת ברצלונה, דייגוֹ מַארְלַסְקָה משתמש בשמו לאחר "הירצחו".
חוזה אנטוניו מרטין קלָארֶס - אביו של דויד מרטין, איש קשה יום, אלים ומר נפש.
שימש כמאבטח לילה של מערכת העיתון "קול התעשייה", נרצח בידי מתנקשים.
המכשפה מסומורוסטרו - ספרה לדייגוֹ מַארְלַסְקָה אגדת דייגים עתיקה ולפיה כשאדם מאבד את דרכו בחיים והמוות קרוב, עליו להקריב קרבן, נשמה טהורה שלא חטאה, כדי להציל את חייו.
קול התעשייה – העיתון בו החל מרטין את דרכו הספרותית.
קָאן יִסְפֶר - חנות מכולת בבעלותם של הוריה של איזבלה.
בית הצריח - הבית ברחוב פְלָאסָדֶרְס 30. בית מעורר השראה, שימש את דייגוֹ מַארְלַסְקָה עד "הירצחו", ולאחר מכן את מרטין.
וילה הֶלְיוֻס - ביתו של פֶדרוֹ וידָאל.
משחקי אינוויקטוס הם טורניר ספורט פאראלימפי רב-ענפי בינלאומי לחיילים ויוצאי צבא.
משחקי אינוויקטוס הראשונים נערכו בלונדון שבבריטניה בספטמבר 2014.
הרעיון לתחרות הועלה על ידי הנסיך הארי, דוכס סאסקס בהשראת תחרות דומה (Warrior Games) שבה נכח בארצות הברית, במטרה לסייע בשיקומם באמצעות ספורט של חיילים שנפצעו וסבלו ממחלות ועל מנת שפצועי בריטניה במלחמת אפגניסטן לא יישכחו גם לאחר תום המעורבות הבריטית שם.
כהמנון עבור התחרות נבחר השיר Invictus מאת המשורר האנגלי בן המאה ה-19 ויליאם ארנסט הנלי (Willian Ernst Henley).
המוטו שנבחר לה היה I AM.
הטורניר הראשון התקיים ב-10 עד 14 בספטמבר 2014 בלונדון.
בתחרות השתתפו למעלה מ-400 ספורטאים מ-13 מדינות, לרבות 130 ספורטאים בריטים.
התחרות אורגנה בתוך עשרה חודשים בתמיכת ראש עיריית לונדון בוריס ג'ונסון, הוועדה המארגנת של המשחקים הפאראלימפיים באולימפיאדת לונדון ומשרד ההגנה של בריטניה.
הנסיך הארי עמד בראש הוועדה המארגנת של התחרות.
הקרן המלכותית של בית המלוכה הבריטי הקציבה לתחרות מיליון לירות בריטיות ומשרד האוצר הבריטי הקציב סכום דומה.
חברת יגואר לנד רובר העניקה חסות כספית לתחרות.
14 מדינות הוזמנו לשלוח נציגים לתחרות.
המדינות שהוזמנו היו אלו שחייליהן לחמו בצד חיילי בריטניה בשנים האחרונות, בעיקר בחזיתות עיראק ואפגניסטן:
התחרות נערכה בפארק האולימפי על שם המלכה אליזבת שבלונדון.
בטקס הפתיחה נכחו 6,500 צופים וביניהם ראש ממשלת בריטניה דייוויד קמרון, הנסיך הארי, הנסיך צ'ארלס, אשתו הדוכסית קמילה והנסיך ויליאם.
במהלכו הושמע מסר מוקלט מאת הגברת הראשונה של ארצות הברית מישל אובמה.
משחקי התחרות נערכו באחדים ממתקני אולימפיאדת לונדון, לרבות קופר בוקס, ולופארק ומרכז ספורט המים ושודרו על ידי ה-BBC.
משתתפי התחרות התחרו באתלטיקה, קשתות, חתירה באולם, הרמת כוח, אופני כביש, כדורעף לנכים, שחייה, כדורסל בכיסאות גלגלים וראגבי בכיסאות גלגלים.
נותנת החסות יגואר לנד רובר ארגנה גם תחרות נהיגה.
בקונצרט שנערך לרגל סיום התחרויות בהשתתפות 26,000 צופים הופיעו בין היתר להקת פו פייטרס והזמרים בריאן אדמס, ג'יימס בלאנט ואלי גולדינג.
הטורניר השני התקיים באורלנדו שבפלורידה, ארצות הברית, מה-8 ועד 12 במאי 2016.
בטורניר השתתפו משלחות מאוסטרליה, איטליה, אסטוניה, אפגניסטן, בריטניה, גאורגיה, גרמניה, דנמרק, הולנד, ירדן, ניו זילנד, עיראק, צרפת, קנדה והמארחת ארצות הברית.
ענפי הספורט שנכללו בטורניר הם אתלטיקה, קשתות, נהיגה, חתירה באולם, אופניים, כדורעף בישיבה, שחייה, כדורסל בכיסאות גלגלים, רוגבי בכיסאות גלגלים, טניס בכיסאות גלגלים וטריאתלון.
לקראת התחרות פורסמה פרסומת משעשעת בהשתתפות המלכה אליזבת', הנסיך הארי, נשיא ארצות הברית לשעבר ברק אובמה ואשתו מישל אובמה.
הטורניר השלישי התקיים בטורונטו שבקנדה מה-23 עד 30 בספטמבר 2017.
בטורניר השתתפו משלחות מאוסטרליה, איטליה, אסטוניה, אפגניסטן, בריטניה, גאורגיה, גרמניה, דנמרק, הולנד, ירדן, ניו זילנד, עיראק, צרפת, רומניה ואוקראינה (שתיהן לראשונה), ארצות הברית והמארחת קנדה.
ענפי הספורט שנכללו בטורניר היו אתלטיקה, קשתות, גולף, חתירה באולם, הרמת משקולות, אופניים, כדורעף בכיסאות גלגלים, פארא הוקי קרח, שחייה, כדורסל בכיסאות גלגלים ורוגבי בכיסאות גלגלים.
המשחקים התקיימו בתשעה אתרים ברחבי העיר.
ספורטאי כל המדינות המשתתפות זכו במדליות.
בראש טבלת המדליות ניצבו ארצות הברית, בריטניה וקנדה.
הטורניר הרביעי התקיים בין ה-20 ל-27 באוקטובר 2018 בסידני שבאוסטרליה.
השתתפו במשחקים 491 מתחרים מ-18 מדינות והן: - אפגניסטן, אוסטרליה, קנדה, דנמרק, אסטוניה, צרפת, גאורגיה, גרמניה, עיראק, איטליה, ירדן, הולנד, ניו זילנד, פולין, רומניה, אוקראינה, בריטניה וארצות הברית.
ב-2018 תוכנן המחזור החמישי להתקיים בעיר האג שבהולנד.
בשל מגפת הקורנה נדחו המשחקים ולא התקיימו ב-2020 וב-2021. ב-16 באפריל 2022 נפתחו המשחקים בעיר האג והתקיימו עד 22 באפריל בחסות הנסיך הארי והדוכסית מסאסקס מייגן.
במשחקים משתתפים 500 מתחרים מ-20 מדינות ביניהן אוסטרליה, בלגיה, קנדה, דנמרק, אסטוניה, צרפת, גאורגיה, גרמניה, עיראק, איטליה, הולנד, פולין, דרום קוריאה, רומניה, אוקראינה, בריטניה וארצות הברית.
בדברי הפתיחה העלה הנסיך הארי על נס את מצבה של אוקראינה הנמצאת תחת המתקפה הרוסית.
המשחקים בשנת 2023 אמורים להתקיים בעיר דיסלדורף שבגרמניה בין ה-9 ל-18 בספטמבר.
בשנת 2020 עלתה האפשרות לשלב נבחרת פראלימפית מישראל, ואף נבחנו הדרכים לממן את הגעת הנבחרת להאג לתחרויות ב-2022 בעזרת קרן ג'נסיס היושבת בלונדון ושאחד משותפיה הוא האוליגרך מיכאיל פרידמן.
הסכמות על כך הושגו בין ראשי הוועד של המשחקים ושגריר ישראל בבריטניה מארק רגב.
ההסכמה הזאת עוררה חוגים ערביים שונים לציין כי ישראל עומדת תחת חקירה בינ"ל על פשעי מלחמה בשטחים הכבושים והזמנת ישראל היא בבחינת פרובוקציה מצד בית המלוכה.
בפועל ישראל לא הוזמנה ולא השתתפה במשחקים אלו.
לאחר שיח בין ארגון נכי צה"ל למארגני התחרות הוחלט כי ישראל תשתתף כנבחרת החל ממשחקי האינוויקטוס 2023 ואכן השתתפה במשחקים בדיסלדורף ב-2023 ובונקובר-ויסלר ב-2025.
משחקי הכס הוא משחק וידאו מתמשך מסוגת ההרפתקאות-פעולה, המבוסס על סדרת טלוויזיה באותו השם וכן על סדרת הספרים מאת ג'ורג' ר.
מרטין, עליה הסדרה עצמה מבוססת.
המשחק כולל שישה פרקים בעלי עלילה ייחודית, אשר נכתבה בהשראת סדרת הטלוויזיה והספרים, ואף על פי שהעלילה מתרחשת במקביל לאירועי הסדרה והספרים, היא נכתבה כך שאין לה השפעה דומיננטית או מכרעת על אירועים שהתרחשו בסדרה לאחר אירועי המשחק לכאורה.
העלילה מגוללת את סיפורה של בית פורסטר הצפוני ועוקבת אחר ארבעה מבני משפחת פורסטר ואחד מנושאי כליהם, אשר מנסים להציל את משפחתם ואת ביתם לאחר שהפסידו במלחמת חמשת המלכים.
המשחק כולל אזורים, דמויות ושחקנים שהופיעו בסדרת הטלוויזיה וסדרת הספרים.
המשחק קיבל ביקורות מעורבות, שהיו לרוב חיוביות.
למרות הביקורות, המשחק זכה להצלחה רבה, ובעקבותיו, "Telltale Games" הודיעו כי הם עובדים על עונה שנייה, שתהווה המשך למשחק הנוכחי.
לאחר שמשחקי וידאו קודמים שנעשו על יצירותיו קיבלו ביקורות שליליות או בינוניות שנטו לשלילה, היוצר ג'ורג' ר.
מרטין הצהיר כי הוא מעוניין ב"משחק של 'משחקי הכס' שיעובד על ידי סטודיו שיודע לספר סיפור מרתק ומעניין".
באותה התקופה, לאחר שנחלה הצלחה מרובה לאחר יציאת שני משחקים שפיתחה - "The Wolf Among Us" ו"המתים המהלכים", חברת "Telltale Games" העלתה דיון שנסוב סביב שימוש בזיכיונות פופולריים נוספים על מנת לכתוב עוד משחקים שיקנו לחברה הצלחה נוספת.
במהלך הדיון, שמה של הסדרה "משחקי הכס" עלתה במהלך העלאת ההצעות, וזכתה לתמיכה רבה מהמשתתפים.
לאור ההיקשרות הרגשית של החברה אל זיכיון "המתים המהלכים", החברה פנתה אל רשת "HBO" עם הרעיון שלה, אך רק לאחר שנה של נשיאת משא ומתן עם הרשת, החברה הצליחה להשיג אישור ליצור משחק שיבוסס על הסדרה.
בדצמבר 2013, "Telltale Games" הכריזה באופן רשמי על המשחק במהלך טקס הפרסים של "2013 Spike VGX video game".
מרטין הצהיר כי העוזר האישי שלו, טאי קורי פרנק, עובד יחד עם החברה על המשחק בתור יועץ עלילתי.
מנכ"ל החברה, דן קונורס, הסביר כי המשחק לא ישמש בתור פריקוול עבור הסדרה, אלא יתקיים בתוך העולם ובתוך ציר הזמן של הסדרה, מה שיאפשר לחברה ליצור משחק שיספר סיפור שהשלכותיו ישפיעו לטווח ארוך, ובכך למשוך יותר שחקנים ומעריצים של הסדרה:
כמו שאר המשחקים הקודמים של "Telltale", משחק זה גם הוא משחק הרפתקאות גרפי מתת הקטגוריה "הצבע והקלק" הכולל שישה פרקים ועלילתן מועברת מנקודת מבט של גוף שלישי.
כמו במשחקים אחרים של החברה, השחקן יכול לנוע ברחבי החדר או האזור בו הוא נמצא, ליצור אינטראקציות שונות עם חפצים בסביבתו או ליזום עצי שיחה עם דמויות אחרות הנמצאות סביבו.
במהלך המשחק, השחקן נע בין חמש נקודות תצפית שונות: רודריק, אשר, מירה ואיתן פורסטר, ואחד ממשרתי הבית, גארד טאטל.
עצי שיחה מסוימים ידרשו מהשחקן לבחור באפשרות כלשהי מהמכלול שניתן לו בזמן מוגבל, אחרת, המשחק יבחר עבורו אפשרות מסוימת באופן אוטומטי, מה שעלול להשפיע על העלילה של השחקן בצורה שונה ממה שרצה, או שלעיתים, הדמות אותה הוא ישחק לא תאמר כלום, מה שישפיע על יחס הדמויות האחרות אל השחקן.
בנוסף, בכל פרק, יהיו חמש נקודות בהן על השחקן יהיה חובה לקבל החלטה שתשפיע באופן קריטי ומשמעותי על המשך העלילה אותה ברצונו לספר, כשלפניו מוצגות רק שתי בחירות אפשריות.
ליבת העלילה המרכזית של המשחק ממשיכה להתקיים ללא קשר לבחירות שאותן השחקן עשה, אך הבחירות אותן הוא בחר, משפיעות בשלבים מאוחרים יותר של העלילה על הדמויות האחרות שסובבות את השחקן.
המשחק מאפשר לשחקן לשמור את המשחק במספר שמירות שונות, כך שיוכל "לשכתב" את העלילה באמצעות תכונה הנקראת "Rewind", באמצעותה השחקן יכול לגבות את ההחלטות הקודמות שלו ולשנות אותן, ובכך לחקור ביתר קלות חלופות בחירה שונות.
במקרים מסוימים, כישלון באירועים האלו יוביל להחלטות שהמשחק יבצע עבור השחקן באופן אוטומטי.
עלילת המשחק מתרחשת במקביל לעונתה הרביעית של הסדרה, מסוף עונתה השלישית (עם אירועי החתונה האדומה) ועד לנקודה מסוימת לפני תחילת עונתה החמישית.
עלילת המשחק מתמקדת בבית פורסטר, בית אשר לא אוזכר כלל בסדרת הטלוויזיה, אך כן אוזכר בקצרה במהלך הרומן החמישי בסדרת "שיר של אש ושל קרח" - "ריקוד עם דרקונים".
בית פורסטר הם נושאי הדגל של בית גלובר, אשר בתורם משמשים כנושאי הדגל של בית סטארק.
בית פורסטר הוא בית צפוני הממוקם בתוככי יערות וולפסווד, ולו השליטה בעיר איירונראת', ובמטעי איירונווד הנחשקים על ידי רבים בשל יעילותן ואיכותן.
המשחק מתרחש בעיקר באיירונאת', אך הוא גם לוקח את השחקן למקומות אחרים ביבשת וסטרוז - מעלה המלך, החומה ומעבר לה - וביבשת אסוס - לאורך מפרץ העבדים ומירין.
בנוסף, מספר שחקנים שהופיעו בסדרת הטלוויזיה - לנה הידי, פיטר דינקלג', קיט הרינגטון, אמיליה קלארק, נטלי דורמר ואיוואן רהון, שבו לגלם את דמויותיהם במשחק ודיבבו אותם.
(הערה: עלילת המשחק המתוארת למטה פורשת את עלילת ששת הפרקים לפי המקומות בהם נמצא כל אחד מחמשת בני בית פורסטר.
ייתכן וסדר העלילה לא יוצג באופן כרונולוגי או מסודר)
העלילה נפתחת בהצגת חייליו של רוב סטארק החוזרים מחתונתו של אדמור טאלי אל המחנה שלהם מחוץ לתאומים.
לאחר שגראד טאטל, נושא כליו של לורד גרגור פורסטר, ובוון, נושא כליו של אחד מחיילי בית פורסטר, מרחיקים אל קצה המחנה על מנת להביא חביות יין, גראד רואה את בניו של ואלדר פריי מתקרבים אל מחנה סטארק חמושים, ומתחיל לחשוד שמשהו אינו כשורה.
גארד ובוון (אם גארד לא נטש אותו) נחפזים בחזרה למחנה כשהתוהו ובוהו מתחיל וחייליו של בית סטארק נאלצים להילחם בבני פריי, או אז, גארד עד למותו של בנו של גרגור ויורשו, רודריק פורסטר.
גארד ממהר לעמוד לצידו של לורד גרגור, אך זה האחרון מורה עליו לברוח ליער בעודו קונה לו זה.
ביער הסמוך, לורד גרגור הפצוע אנושות מורה על גארד לעזוב בלעדיו ונותן לו שתי משימות: להחזיר את החרב המשפחתית חזרה לאיירונראת' ולשלוח מסר האומר כי "אסור שהחורשה הצפונית תאבד" לדודו, הקסטלן דאנקן טאטל, בהדגשה כי המסר אמור להישמע ורק לאוזניו של דאנקן.
בפקודת אדונו, גארד נמלט מהיער, אך חוזה במותו של לורד גרגור על ידי בניו של פריי.
בעודו מצפין צפונה אל איירונאת', גארד עובר דרך החווה המשפחתית שלו, שם הוא מגלה שלושה חיילים בשירות בית בולטון.
כשהוא זועם, גארד מצליח להרוג חייל אחד ולפצוע קשות את בריט, חייל בשירות בית בולטון שנשלח לבית וייטהיל, שבורח ומזהיר את גארד כי ישלם על כך.
לאחר הקרב גארד חש לעזרת אביו הגוסס ומבטיח לו שחיילי בולטון ווייטהיל ישלמו על כך לפני שזה האחרון מת בזרועותיו.
בהגיעו לאיירונאת', גארד מיידע את דודו, דאנקן, ואת שאר בני משפחת פורסטר בראשות ליידי אליסה על דבר מותם של לורד גרגור ורודריק פורסטר.
לאחר מכן, פורץ ריב בין דאנקן, הסובר כי הם צריכים לנהוג בחוכמה ולא להתקיף את בית וייטהיל, לבין סר רוילנד, הסובר ההפך.
במהלך הריב, דאנקן מציין כי על אחיינו להצפין אל החומה במטרה להגן על עצמו מפני בית וייטהיל, שידרוש את דמו.
סר רוילנד חולק על כך, אולם גארד מצדד בדודו.
לפני עזיבתו לחומה, גארד מעביר לדאנקן את המסר שלורד גרגור, וטליה פורסטר נותנת לו את השרשרת שלה.
במהלך פגישה של מועצת הבית, איתן מקבל הודעה כי רמזי שלג, ששמע על המפגש שלו עם לוד וייטהיל, בדרכו לאיירונאת'.
לאחר שהגיע, רמזי מתגרה באיתן בדרכו הסדיסטית ואף לוקח בכוח את טליה.
בשל תעוזתו, איתן מתנגד לרמזי, מה שגורם לרמזי לדקור אותו בגרונו, ולקחת במקום את ריון הצעיר, שהוא כעת היורש החוקי של איירונראת'.
רמזי נותן את ריון ללורד לוד כקלף מיקוח, מזהיר אותו שיהרוג את הילד אם בני פורסטר יתנגדו להם, ולאחר מכן עוזב את המקום בעוד איתן נכנע לפצעיו ומת בזרועותיהן של ליידי אליסה וטליה.
בעגלת מתים, רודריק פורסטר שמתברר כחי למרות פצעיו האנושיים שנגרמו בחתונה האדומה, מתעורר מבולבל וחלש, מביט סביבו ומבחין למרבה זוועתו בגווייתו של אביו, לורד גרגור.
אחוז בהלה ואימה, רודריק מאבד שוב את הכרתו.
כשהוא שב להכרתו, רודריק מוצא את עצמו שוב באיירונאת', לבוש בבגדיו כשזרועו ורגלו חבושות לצידה של אחותו הקטנה, טליה.
טליה מודיעה לו כי איתן נהרג על ידי רמזי שלג, שהציב את חיילי ברחבי איירונאת'.
נחוש בדעתו לטפל בנושא, רודריק מחליט שהוא צריך להגיע לאולם הגדול ולקחת את ההנהגה.
בעזרתה של טליה, רודריק נכנס לאולם ומוצא את המועצה הקטנה מתווכחת בנוגע למצבם החדש.
רודריק מבסס את מעמדו כלורד החדש של בית פורסטר והחל לתכנן כיצד להתמודד עם המצב הנוכחי של הבית.
בהבינה שאין להם בני ברית וחיילים מעטים מדי, ליידי אליסה מציינת בפני רודריק, שעם שובו, אירוסיו לאלינה גלנמור עדיין בתוקפם, וכי נישואיהם יפקיעו את הצבא של בית גלנמור לרשותו של רודריק, מה שייתן לבית פורסטר סיכוי הוגן מול בית וייטהיל.
רודריק ואלינה משוחחים על עברם ועתידם ומגלים כי שניהם חולקים חיבה עמוקה אחד לשנייה, ללא קשר לאירוסיהם.
השיחה שלהם נקטעת על ידי הגעתו הפתאומית של לורד לוד, שמברך בלעג את רודריק ומכנה אותו "רודריק השבור".
לורד לוד מצהיר בזעם כי הוא ייקח את החצי השני של מטעי האיירונווד; דבר המותיר את רודריק זועם מבפנים.
מאוחר יותר באותו הלילה, טליה שרה את "הבלדה על משפחת פורסטר" - בלדה שהיא כתבה במיוחד להלוויתם של לורד גרגור ואיתן.
לאחר ההלוויה של לורד גרגור ואיתן, בני בית פורסטר הנותרים מופתעים על ידי ביקורו של גריף, בנו הצעיר של לורד לוד, המצהיר על עצמו כלורד איירונראת' החדש.
במהלך פגישת המועצה, הנערכת כעת ביער, רודריק מועמד בפני שתי אפשרויות: להתעמת מול גריף ולקחת את הסיכון שריון ייהרג, או להציל את ריון ולקחת את הסיכון שגריף ישתלט על איירונראת'.
בחורשה הסמוכה, רודריק נפגש עם גווין, בתו הגדולה של לורד לוד ואחותו של גריף.
השניים כורתים ברית חשאית וזאת האחרונה מזהירה אותו כי יש בקרבו בוגד המרגל אחריו.
שוב באיירונראת', רודריק מתעמת מול גריף, שמאלץ את רודריק להיכנע לו ולהשפיל את עצמו.
עם כניעתו לגריף, רודריק נאלץ להתאמן בחרב בסוד, יחד עם סר רויאלד בחורשת איירונראת'.
אחרי האימון, אלינה גלנמור מופיעה עם אחיה הצעיר, ארתור.
אלינה מגלה לו כי לורד לוד הכריח את אביה לאלץ אותה להינשא לגריף במקום לרודריק, ומבקשת ממנו לעזור לה להיפטר מגריף.
בזמן שרודריק ואלינה מתכננים את ההתקפה שלהם על חיילי וייטהיל, הם שומעים כי גריף תקף את המלומד אורטנגרין, מה שמוביל את רודריק להתעמת פעם נוספת מול גריף, והפעם הוא יוצא כשידו על העליונה.
לאחר מכן, ליידי אליסה מתעקשת כי אסור שלורד וייטהיל ישמע על כך ודורשת להרוג את כל העורבים של איירונראת'.
יחד עם עזרתם של חיילי גלנמור, בית פורסטר מצליח להשיג לעצמו את השליטה על איירונראת'.
או אז, לורד לוד מציע לרודריק לבוא להייפוינט על מנת לשאת ולתת על הפסקת אש.
כשגריף עכשיו מוחזק בידי משפחת פורסטר, בית פורסטר מסוגלים כעת להתמקח על שחרורו של ריון פורסטר.
סר רוילנד מייעץ לרודריק להביא את חיילי גלנמור להייפוינט כהגנה, בעוד שדאנקן מייעץ לו להשאיר את החיילים לשמור על איירונראת'.
אחרי שרודריק החליט מה לעשות עם חיילי גלנמור, עליו לבחור האם ברצונו להביא את דאנקן או את סר רוילנד איתו להייפוינט.
לפני עזיבתו להייפוינט, רודריק מטיל על טליה למצוא את הבוגד.
לאחר שנכשל בהצלתו של ריון וחזר מהייפוינט, רודריק חוזר לאיירונראת', שם הוא מוצא את רמזי שלג שולט על המקום וזה האחרון מתגרה ברודריק בקשר לנישואים אפשריים עם טליה או עם אמו.
רמזי מבקש מרודריק שיטייל איתו.
במהלך הטיול, רמזי שואל על מקום הימצאותו של גריף ועל הימצאותם של הגלנמורים באיירונראת'.
רמזי מוביל את רודריק אל חורשת האיירונווד, שם הוא חושף את ארתור גלנמור קשור ומעונה.
רמזי דורש מרודריק שיילחם בבית וייטהיל עד שרק בית אחד יישאר, ולאחר מכן הוא עוזב, אך לא לפני שהוא רוצח את ארתור על ידי פשיטת עורו.
רודריק מנחם את אלינה האבלה, והשניים שוכבים.
בבוקר המחרת, טליה נכנסת לחדרו של רודריק וחושפת כי היא יודעת מי הוא הבוגד.
טליה מבקשת ממנו שיבטיח להרוג את הבוגד, ואז מובילה אותו לאולם הגדול שם הבוגד נמצא.
רודריק הולך להתעמת עם הבוגד לאחר שהורה לטליה להביא את השומרים, והוא מתגלה כאדם שהלורד איתן פורסטר דחה כסנטינל קודם לכן (או דאנקן או סר רוילנד).
הבוגד מגלה את מניעיו לבגוד בבית פורסטר בטענה שהוא מנסה להציל את איירונראת'.
רודריק יכול להוציא להורג את הבוגד או לשלוח אותו לכלא.
הבוגד מזהיר את רודריק כי אשר, שנמצא בדרכו חזרה לוסטרוז, בסכנה.
אחרי שטיפל בבוגד, רודריק מתכונן ללכת לנמל ולהציל את אשר מהמארב.
אשר מגיע לנמל, אך הוא מבחין שמשהו אינו כשורה ומבין כי הוא ואנשיו נקלעו למארב.
רודריק ואשר נלחמים נגד גריף, המנהל את המארב, ואנשיו, אך שניהם מבינים שרק אחד יוכל להינצל בעוד השני ייאלץ להקריב את עצמו ולקנות לראשון ולשאר הלוחמים זמן לברוח.
במעלה המלך, הבת הבכורה לבית פורסטר, מירה, אשר משמשת כבת לווייתה של המלכה העתידית מארג'רי טיירל וכמשרתה האישית, מקבלת מכתב מאימה כי רמזי סנואו השתלט על איירונראת', ומבקשת ממנה לשאול עבור עזרתה של מארג'רי.
או אז, מארג'רי נכנסת לחדרה ומודיעה לה כי המלכה האם, סרסיי לאניסטר, מעוניינת להתרשם ממנה, ומייעצת לה לשמור את מחשבותיה האמיתיים על בית המלוכה בליבה.
באולם כס הברזל, מירה פוגשת את המלכה סרסיי ואת אחיה, טיירון לאניסטר.
במהלך הפגישה, סרסיי מנסה להעריך היכן נמצאת נאמנותה של מירה, וכמו כן, איזה סוג אישה היא.
בלוותו אותה אל מחוץ לאולם הכס, טיירון מציע למירה לנהל את העניינים לטובתה ולהבטיח שעם תמיכתו של המטבע המלכותי, איירונראת' יישאר בידיו של בית פורסטר.
עם זאת, טיירון מזהיר את מירה כי ליידי מארג'רי והמלכה סרסיי לא יראו את הצעד הזה באופן חיובי וכי ניסיון זה יכול גם להיות מסוכן גם עבור מירה וגם עבור משפחתה.
בשובה למגוריה של ליידי מארג'רי, למירה מבקשת עבור עזרתה של ליידי מארג'רי למשפחתה, וליידי מארג'רי מבטיחה לה כי היא תעשה ככל שתוכל לעשות.
עם זאת, המלך ג'ופרי מסרב בזעם להיענות לבקשתה של מירה, וזאת האחרונה מודיעה למשפחתה כי היא לא הצליחה להשיג את עזרתה של ליידי מארג'רי.
במסדרון מחוץ למגוריה של ליידי מארג'רי, טום "נער הפחמים", נער שעימו מירה התיידדה בתחילת העלילה, מציע לעזור לה ומבקש ממנה לבטוח בו, אך הוא נמלט מפני שומרי הארמון לפני שהוא מספיק לפרט בפני מירה על הצעתו.
ביום המחרת, בעודה חותמת על הזמנות לחתונה המלכותית עבור ליידי מארג'רי, מירה נאלצת להתמודד מול הפיתוי האם להשתמש בחותם המלכותי על מנת להגיש עזרה נוספת למשפחתה ולכתוב לאלינה מכתב בשם ליידי מארג'רי על מנת להבטיח שאירוסיהם של רודריק ואלינה יישארו בעינם.
בהמשך אותו היום, שרה דארוול, אחת מבנות לווייתה של ליידי מארג'רי, מזמינה את מירה אל מרפסת בגינת המלוכה, שם היא חושפת בפניה כי היא גנבה אחד מבקבוקי היין של סרסיי.
בנוסף, שרה חושפת בפניה את סודה העלול להמיט עליה קלון, כי שמה האמיתי הוא למעשה שרה פרחים, משמע כי היא נולדה כממזרה, וכי זהותו של אביה אינה ידועה לה.
טיריון החולף בסמוך, מתערב בשיחתן, מבלי להיות מודע לסודה של שרה, ומודיע למירה כי אנשים נוספים החלו לגלות עניין באיירונראת', כולל אביו ולורד וייטהיל.
טיריון מזמן את מירה אל אולם הכס, שם השניים סוגרים חוזה על איירונראת'.
בשובה לחדרה, מירה מגלה כי אלמוני פרץ לחדרה והשאיר לה מכתב המבקש ממנה לפגוש אותו בגינת המלוכה בחצות.
באותו הלילה, עם הגיעה לגינה, מירה נתקלת בלוקאן, אחד משומרי המלך, אך מחולצת על ידי דמיאן, שומר נוסף, שמוביל אותה אל מרפסת פרטית, שם הוא מנסה להתנקש בחייה.
טום, שמגיע אל המרפסת, מציל אותה.
כשדמיאן מנסה להטביע את טום, מירה חשה לעזרתו, הורגת את דמיאן ונמלטת מהגינה.
לאחר מכן, ליידי מארג'רי, שאינה מרוצה מהקשר הנרקם בין טיריון למירה, מתחילה לאבד את אמונה בה, ואומרת לה כי שרה תשרת אותה החל מעתה.
עם התקרבות יום הכתרתו של טומן, שמועות פושטות ברחבי הארמון לגבי עתידה של איירונראת' ומגיעות לאוזניה של מירה.
טום מאשר בפני מירה כי לורד לוד וייטהיל שולח הרבה זהב למישהו הנמצא במעלה מלך, ולמירה יש שני חשודים: סוחרי הברזל, לורד ריקארד מורגורין והלורד אנדרוס.
על מנת לאשש את חשדותיה, מירה מחליטה להתגנב למשתה הנערך עם הכתרתו של המלך טומן.
במשתה, מירה לומדת מלורד מורגורין כי לורד אנדרוס נישל אותו מהעסקה, וכי לורד וייטהיל עובד עכשיו אך ורק עם לורד אנדרוס.
מירה פוגשת את ליימן לאניסטר, אחד מדודניהם של סרסיי וטיריון, אשר תפס את מקומו של לורד מורגורין וממלא את תפקידו בעסקת הברזל של לורד אנדרוס, אך לורד אנדרוס, שעד לפגישתם, צועק עליו להפסיק לדבר איתה.
מירה, ששומעת מלורד טורוויק, מחזרה של שרה, כי ליימן מכור לחלב פרגים מאז שנפצע קשות בלאניספורט, משתמשת במידע זה כדי לשדל ממנו מידע, והוא מגלה לה כי לורד אנדרוס משתמש בזהב שקיבל מלורד וייטהיל על מנת לשכור מאות שכירי חרב על מנת להחריב את בית פורסטר.
פעולותיה של מירה פורסטר במשתה ההכתרה של המלך טומן באראתיאון עלו לה בברית שלה עם שרה דארוול, שמחליטה שהחברות שלה עם מירה מסוכנת מדי.
לאחר המשתה, מירה מובלת על ידי שומרי המלך אל המלכה סרסיי, שמתרשמת ממהלכיה האחרונים של מירה ומציעה לה עסקה - בתמורה לעזרתה של מירה לשדל את טיריון ולחשוף למי הוא מתכוון לקרוא כעדים במשפטו הקרב, סרסיי תטפל בלורד אנדרוס (ככל הנראה על ידי רציחתו).
לוקאן נותן למירה בקבוק יין על מנת לשדל את טיריון, אך טיריון מגלה את כוונותיה האמיתיות של מירה ומזהיר אותה שלא לסמוך על סרסיי, לא משנה מה ההבטחה שהיא נתנה לה.
טיריון גם מציין כי יחסיה של מירה עם המלכה מארג'רי נמצאים על כף המאזניים.
לאחר מכן, מירה נכנסת לחדרה של מארג'רי, שם היא מוצאת אותה נוזפת בשרה הבוכייה, וזאת מפני שהיא למדה כי שרה גנב אחד מבקבוקי היין של סרסיי, מה שמעלה את חמתה מכיוון שעל ידי כך, שרה סיכנה את מעמדה של מארג'רי בארמון המלוכה.
מארג'רי מבקשת ממירה שתספר לה את האמת, אך ללא קשר להחלטתה האם לספר את האמת או לא, מארג'י מציינת בפני מירה שמסתובבת בארמון שמועה כי היא רצחה אחד משומרי המלך וכי עליה להתרחק ממנה.
במהלך שיטוט ברחובות מעלה המלך, מירה פוגשת את לורד מורגורין, שמחלץ אותה משומרי המלך ומזמין אותה לטיול בכרכרה שלו.
בכרכרה, לורד מורגורין חושף בפניה כי הוא זה שרקם את המזימה להרוג אותה ולקחת מידיה את השליטה אל איירונראת'.
מירה המזועזעת תוקפת אותו, אך לורד מורגורין מוסר אותה לידיו של לוקאן, שאוסר אותה.
בתאים השחורים, לורד מורגורין נפגש שוב עם מירה, ומציע לה להינשא לו ולהעביר לידיו את השליטה על איירונראת', בתמורה לשחרורה ולחנינתה.
שלושה ימים לאחר שדאינריז טארגאריין, הנצר האחרון לבית טארגאריין, משחררת את העיר יונקאי, עיר עבדים הנמצאת על קו מפרץ העבדים, הלוחם אשר פורסטר, אשר גלה לאסוס, נכנס לבית מרזח, שם הוא פוגש את ידידתו הטובה, בסקה, שכירת חרב מסתורית שעברה לוט בערפל.
לאחר שתפסו את בזאק, אחד מאדוני העבדים שניסו להימלט מיונקאי עם שחרורה, שני שכירי החרב דנים במה שיוכל לעשות עם הכסף שיקבלו תמורתו.
בעקבות כך, מחשבותיו של אשר נודדות אל עבר משפחתו, אותם הוא לא ראה במשך שנים, ואף על פי שאביו הגלה אותו, הוא עדיין חושב על גווין וייטהיל, אהובתו לשעבר, ואחיו.
הדיון בין השניים נקטע כאשר חיילי "הלגיון האבוד" מתפרצים פנימה בהנהגתו של טאזאל, בו אשר ובסקה נתקלו בעבר.
טאזאל נותן לאשר ובסקה את הכסף תמורת בזאק, אך ריב מתפתח כשהוא הורג את בזאק ומודיע על כוונתו להאשים בכך את השניים.
אשר ובסקה נלחמים נגד חיילי "הלגיון האבוד", ולמרות היותם רק שניים, הם מתגלים כלוחמים מיומנים.
הקרב מסתיים כשאשר פוצע קשות את טאזאל, אך לפני ששאר החיילים עומדים לשסף את גרונו, הוא ובסקה ניצלים על ידי מלקולם ברנפילד, דודו.
בעודם במנוסה, מלקולם מסביר לאשר כי הוא נשלח על ידי אימו, ליידי אליסה ואחיו, איתן, על מנת להחזיר אותו הביתה.
בנוסף, מלקולם חושף כי מטרתו היא לא רק להחזיר את אשר הביתה, אלא גם לגייס צבא של שכירי חרב לעזרת בית פורסטר.
אשר מציע לחפש את קרופט, מפקד בדרג בכיר הלוחם בצבא "הבנים השניים", אשר חייב לו טובה מימים עברו.
השלישייה מסכימה על מציאת קרופט אשר נמצא במירין תחת הנהגתה של דאינריז טארגאריין.
השלישייה עוזבת את יונקאי ומתחילה במסע הארוך אל מירין.
בעוד "הלגיון האבוד" צד אותם.
השלישייה עוברת דרך גיא, אך מגלה שהלכו בדרך ללא מוצא.
אשר מוצא מערה באחד הנקיקים, והשלישייה נכנסת לשם, מבלי לדעת שנכנסו למאורתו של דרוגון, דרקונה הבכור של דאינריז.
"הלגיון האבוד" שעקבו אחר השלישייה, תוקפים אותם ומעוררים תוהו ובוהו שבמהלכו דרוגון תוקף את הלוחמים ונמלט אל השמיים.
לאחר שיצאו מהמערה וחיסלו את חיילי "הלגיון האבוד", השלישייה ממשיכה את דרכה אל מירין.
במירין, השלישייה מגיעה אל מחנה "הבנים השניים", שם הם פוגשים בקרופט.
בתחילה נראה כי קרופט מעוניין לנקום באשר ובסקה על שגרמו לו לאבד עינו בעבר, אך לאחר רגע מתברר שקרופט מתח אותם.
קרופט מספר לשלישייה כי דאינריז לא תוכל לראות אותם מפני שהיא חוששת לשלומו של דרוגון שנעלם, ולא מאמין לאשר שטוען שהם נתקלו בדרוגון בדרכם הנה, אך מבטיח לו שינסה להפגיש בינו לבין דאינריז.
בעודם מובאים לפני דאינריז, דאינריז מאתגרת את אשר לנסות ולגעת בוויסריון, דרקונה השני.
כאשר דאינריז מבקשת הוכחה מאשר למפגשו עם דרוגון, הוא מראה לה את שן הדרקון, ובתגובה, דאינריז מתגוננת ומתחילה לחשוש שמא דרוגון כבר תוקף בני אדם.
דאינריז שוללת את בקשתו של אשר להשאיל כמות נכבד מצבא שכירי החרב שלה, אך כאשר היא מגלה שבסקה כבר הייתה במירין לפני כן, היא מתעקשת כי הם יהיו חייבים לעזור במאבק לשחרורה של מירין אם הם ירצו את עזרתה.
בתגובה לכך, בסקה זועמת על הצורך לקחת חלק במשימה.
מאוחר יותר, אשר מוצא את בסקה שותה לשכרה.
קרופט נוזף בבסקה על התנהגותה, ובסקה מספרת את הסיבה לאי רצונה לחזור למירין - בעברה, בסקה נחטפה כפעוטה ונמכרה לעבדות עבור אחד האדונים הגדולים של מירין, אך בסופו של דבר היא הושלכה אל בורות הלחימה ונאלצה להילחם בילדים אחרים.
בסקה מוסיפה כי היא מכירה היטב את מירין, אך גם חוששת מהחזרה לשם.
אשר, בסקה ושאר חייליה של דאינריז מתכוננים להתקפה על מירין.
בעוד העבדים חמושים ומתכוננים להתקוממות, אשר וקבוצתו משתלטים על המשואה המזרחית לפני שיהיה לשומרים סיכוי להזהיר את האדונים הגדולים על ההתקפה הקרובה ועל מרד העבדים.
ההתקפה על מירין מוכרזת כהצלחה עבור דאינריז, ומפנה לה את הדרך עבור המרד הבא.
לאחר ההתקפה, השלישייה הולכת לפגוש את דאינריז ולאסוף את שכרם על סיועם במצור על מירין.
דאינריז מסבירה לאשר שהוא לא יוכל לקבל שום שכיר חרב, מפני שהיא עדיין צריך את כולם (כולל קרופט ואת חייליו) על מנת לשמור על מפרץ העבדים מעבדות, אך נותנת לו סכום כסף גבוה, שבאמצעותו היא מבטיחה לו שיוכל לרכוש כמה עבדים משוחררים שירצה ממירין.
בנוסף, דאינריז מבקשת שמלקולם יישאר לשרת אותה.
השלישייה יוצאת מהאוהל כדי לדון בהצעה של דנרי.
מלקולם משכנע את אשר לאפשר לו להישאר, ובסקה מסכימה לעזור לאשר למצוא לוחמים במירין שיחליפו את שכירי החרב - לוחמי בורות הלחימה.
בסקה לוקחת את אשר לביתו של אדון גבוה לשעבר, שנסוב לבור לחימה ענקי.
בסקה מסבירה כי לוחמי בורות הלחימה מאומנים להילחם עד מוות והם מתייחסים להרג כמו למשחק ילדים.
בסקה מגלה כי מנהיגת בור הלחימה היא לא אחרת מאשר אמאיה, שפחה משוחררת וחברתה הוותיקה מעברה בבורות הלחימה.
אמאיה, שזועמת על בסקה מפני שברחה ונטשה אותה בבור הלחימה, טוענת כלפי אשר כי הוא לא יוכל לרצות אותה ואת לוחמיה באמצעות נאומים, וכי ברצונה לראות אותו נלחם נגד "שיר-דם", אחד הלוחמים הטובים ביותר במירין (ואפילו אולי יותר מבסקה או אמאיה עצמה).
לאחר שאשר מביס את "שיר-דם", הוא צריך לבחור האם לחוס על חייו או לחלופין, להרוג אותו.
ללא קשר לבחירתו, אשר נושא נאום הממלא את לוחמי הבור השראה ומשכנע אותם לבוא איתו לווסטרוס.
בסקה ואשר עומדים לפני הסירה אל ווסטרוס, בעוד אמאיה והלוחמים מגיעים, כולל "שיר-דם" (אם אשר החליט לחוס על חייו), המתלונן על כך שלא קיבל "מוות מכובד" בבור, אך מלא מוטיבציה כשאר הלוחמים.
מלקולם מגיע להיפרד, שכן הוא החליט להישאר במירין ולעזור לדאינריז לקחת את כס המלכות.
אשר מסיים את גלותו ארוכת השנים עת שהוא סוף סוף מפליג חזרה הביתה.
שם הדמות שם המדבב/ת בית פורסטר רודריק פורסטר רוס ביין בנם הבכור של לורד גרגור וליידי אליסה ואיש צבא מיומן.
מירה פורסטר מרתה מקינטוש בתם הבכורה של לורד גרגור וליידי אליסה, ובת לווייתה ומשרתה האישית של המלכה העתידית, מרג'ורי טיירל.